gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl it gl gl gl ru gl gl gl gl gl gl gl gl gl gl gl zh en sv fr de de it gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Educación presentará este sábado a proposta definitiva de decreto
Luns, segunda feira, 26 de setembro de 2022
O Consello da Xunta aprobará a nova normativa de linguas no ensino non universitario antes de que remate este mes.
'Queremos Galego' chama a concentrarse diante de San Caetano
Tags: decreto ensino galego
Xesús Vázquez e Anxo Lorenzo, nunha foto de arquivo
Un ano despois da vitoria electoral e logo dun intenso debate político e social, o Goberno presentará este sábado diante dos medios de comunicación o modelo lingüístico polo que se rexerá o ensino non universitario. Durante as últimas horas, o ruxeruxe da convocatoria non deixou de circular e, finalmente, a primeira hora da tarde, fontes da Xunta confirmaron a convocatoria de prensa.
Cal será o contido definitivo do novo texto? Dende o Goberno insisten nun reparto equitativo entre galego e castelán, porén, non se aclara o papel que terán os pais (unha das promesas do PPdeG e cabalo de batalla de Galicia Bilingüe) á hora de decidir o idioma de determinadas materias.
Nos últimos días, algúns medios como La Voz de Galicia, deron por feito que Educación marcará o idioma das Matemáticas (castelán) e Sociais (galego) e que logo os centros (coa opinión dos pais) farán un reparto equilibrado do resto das materias. De confirmarse este extremo, Educación volvería a un borrador elaborado xa en maio do ano pasado e que adiantou por aquelas datas Vieiros.
O desenlace dunha guerra interna e dunha forte presión social
O novo decreto chega logo dunha fortísima presión social, á que non foi allea o goberno de Feijoo. Nos últimos meses, o executivo tivo enfronte a toda a oposición política, a tres manifestacións multitudinarias e un paro xeral no ensino. Por se isto non fose pouco, a propia Real Academia Galega e o Consello da Cultura Galega criticaron os plans do Goberno. De feito, a Xunta xa anunciou que non poría en marcha, polo menos a curto e medio prazo, o modelo trilingüe co anunciou con altofalante na primeira proposta.
E mentres que Feijoo quedaba na máis absoluta soidade, diferentes voces comezaron a erguerse no partido. Aínda que todo o PPdeG coincide na necesidade de derrogar o decreto aprobado polo bipartito, dirixentes como o lugués Xosé Manuel Barreiro ou o alcalde de Lalín, Xosé Crespo, chegaron a cuestionar internamente a xestión política que se estaba a facer con respecto á lingua e insistiron na necesidade de que o PPdeG se desmarcase de grupos de presión como Galicia Bilingüe.
Mais as presións chegaron por dobre vía, a ex alcaldesa de Vigo, Corina Porro, apoiada por numerosos cargos urbanos, presionou ao entorno de Educación e ao propio Feijoo para que o executivo tivese entre as súas prioridades a liberdade dos pais para escoller as materais troncais dos seus fillos.
'Queremos Galego' chama a concentrarse diante de San Caetano
Primeiro proposta de decreto feita pública en decembro de 2009 (.PDF)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A proposta definitiva do Goberno chega despois de meses de intensa mobilización social / Foto: F.Arrizado
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto